2α. ΠΡΟΕΔΡΙΚΟΝ ΔΙΑΤΑΓΜΑ της 12/13 Μαρτ. 1934 Περί καθορισμού του ανωτάτου ορίου των τοπικών εορτών. Άρθρον μόνον Αι επίσημοι ή τοπικαί εορταί, πλην της Κυριακής και των προς αυτήν εξομοιουμένων, αι αναφερόμεναι υπό της παρ. 2 του άρθρ. 5 του από 27 Ιουν. 1932 Δ/τος π.κωδικοποιήσεως και συμπληρώσεως των περί οκταώρου εργασίας διατάξεων (ανωτ. αρ. 2) καθ’ ας δύναται να επιτραπή, κατόπιν αδείας, εκδιδομένης συμφώνως προς τας διατάξεις των άρθρ. 9 και 10 του άνω διατάγματος, υπέρβασις της ημερησίας εργασίας, προς αναπλήρωσιν των λόγω των εορτών απολεσθεισών ωρών εργασίας, δεν δύναται να υπερβαίνωσιν τας δύο καθ’ έκαστον έτος. 